open-index/open-wikipedia-markdown huggingface dataset:
Elna Matland

**Elna Matland** (), pgså kjend som **Elna Nielsen** og  **Elna Rekve**,  var ein norsk barneskulelærar og kommunepolitikar. Ho var aktiv i kultur- og samfunnslivet i Noreg sidan krigsåra og fram til ho døydde i 2011.

Elna Nielsen vart fødd i Bergen i 1921. Foreldra var Johan Kristoffer og Ingeborg (f. Monssen) Nielsen. Familien skifta etternamn til **Rekve** før Elna kom i skulealder. Frå 1942 til 1944 gjekk Elna Rekve på Lærarhøgskulen på Stord. Som nyutdanna lærar vart ho under den andre verdskrigen tilsett som guvernante på Fefor Høifjellshotell, der ho underviste både dei tre borna til direktør Walter og eit barn frå Bergen som var evakuert dit.

Etter dette arbeidde ho i barneskulen i Bergen og seinare i Sauda, der mannen hennar, Johan Matland, vart personaldirektør for Union Carbide Norge.
* 1945 Rothaugen skole, Bergen
* 1946–48 Møhlenpris skole, Bergen
* 1949–55 heimeverande med eigne born (fødde 3 born på 4 år)
* 1956–60 Landås skole, Bergen
* 1960–81 Fløgstad skule, Sauda

Etter at ho vart enkje, flytta Elna Matland attende til Bergen i 1981 og pensjonerte seg. Men ho heldt fram som ein aktiv, kulturorientert samfunnsdebattant og ein populær kåsør, heilt til det siste året ho levde.

## Prisar og utmerkingar

* Æresmedlem av Universala Esperanto-Asocio sidan 1992

Under den 77. esperanto-verdskongressen i Wien i 1992 vart Elna Matland utnemnd til æresmedlem i Universala Esperanto-Asocio (UEA). Den dag i dag er ho den einaste nordmannen med slik medlemskap. I notisen om utnemninga i UEAs tidsskrift Esperanto for oktober 1992 heiter det (i norsk omsetjing):
:*Elna Matland (Noreg) vart fødd i Bergen 28. april 1921, og etter å ha tent som lærar annanstads i mange år, bur ho no i byen igjen. Etter å ha lært esperanto i 1939, vart ho fort aktiv, var sekretær eller leiar for dei lokale klubbane i Bergen og Sauda, styremedlem i ein regional esperantoorganisasjon og i Norsk Esperanto-Forbund – der ho også har vore president (1985–91). Ho har vore leiar for lærarseksjonen og til pressetenesta til Norsk Esperanto-Forbund, medlem i eksamenskommisjonen og jubileumskomiteen, (fak)delegito, rådsmedlem i UEA etc. Matland var leiar for den lokale arrangementskomiteen til den 76. verdskongressen, og har hovudfortenesta for suksessen til dette store arrangementet.*

* Æresmedlem av Bergen esperantoklubb sidan 1992
* Æresmedlem av Norsk esperantoforbund sidan 2001
* Tildelt Kongens fortenestmedalje i sølv i 2009

## Kjelder
Dory

Ein **dory** er ein mindre båt som under fiske vert brukt saman med eit moderfartøy. I norsk fiskeri har ein brukt to ulike dorytypar. 

Den doryen som vart brukt til linefiske kom frå austkysten av Nord-Amerika. I Noreg vart han teken i bruk på 1890-talet. I 1890 deltok eit fiskefartøy frå Gloucester i Massachusetts i bankfiske på Sunnmørskysten. Ein dory vart selt frå dette fartøyet - truleg til Nordland Fiskeriforening. Tidlegare brukte norske lineskøyer ein større og tyngre småbåt til å sette og dra liner. Det var den såkalla svenskerullen. Doryen var mykje lettare og enklare å handtere. Han hadde flat botn og var utan faste tofter. Dette gjorde at fleire doryar kunne stablast i kvarandre. Fiskefartøya kunne då ta fleire, gjerne dobbelt sa mange doryar som svenskerullar. Sjølv om fiskarane i byrjinga var skeptisk til denne flatbotna båten, vart han snøgt vanleg. Det vart etter kvart gjort endringar på linedoryane. Medan den typen som kom frå Amerika var spiss bak, gav nordmennene han spegel, slik at han vart breiare. På den måten vart det betre plass når lina skulle kastast. Båtar med denne endringa vart kalla *doris*. Dei var gjerne 14-16 fot.

Doryen som vart brukt under snurpefiske var ein større og kraftigare båt. Han vart og kalla notbåt eller posebåt. Snurpenota vart teken i bruk til sildefiske tidleg på 1900-talet. For å sette ut nota og snurpe ho saman, vart det brukt to båtar. I starten vart desse båtane framdrivne av roarar. Etter kvart som nøtene vart større, vart og doryane større. Då det kom brukbare motorar vart dei innsette i notbåtane. Det minka på slitet til fiskarane, og større fart i setting av nota gjorde det lettare å fange silda. Fiskefartøyet kunne heise notdoryane opp etter davitar slik at dei hang ein på kvar side. Dei viktigaste distrikta for bygging av slike båtar var Hardanger og Tresfjord i Møre og Romsdal. Då kraftblokka kom i bruk til snurpefiske, var det ikkje bruk for snurpedoryane lenger. Mange vart selde til bruk som fritidsbåtar.
## Kjelder
; Fotnotar

----
* Odd Vollan: *Ein skipper og hans samtid*. Aalesunds Museums skrift nr. 23. 1993
* Arne. R. Hole: *Båter og Kystfolk*, Aschehoug, 2007.
* Åsmund Kristiansen: Dory - forsøk på en oppklaring. *Kysten* nr 2 2009.
* Brynjar Stautland: *Frå Klondyke til katastrofe. Vestlandsk sildefiske på Island*. Det Norske Samlaget 2002
Tveitakvitingen

**Tveitakvitingen** er den høgste fjelltoppen i Samnanger og Bjørnafjorden. Toppunktet ligg 1299 moh. Det er populært å gå på skitur på Tveitakvitingen vinterstid. Frå toppen er det god utsikt både vestover, mot havet, og austover mot Hardangerfjorden og Hardangerjøkulen. 

Namnet Tveitakvitingen kjem frå ein gard med namnet Tveita som ligg øvst i Hålandsdalen (ved foten av fjellet).

## Bakgrunnsstoff
* Om Tveitakvitingen på nettstaden wetcoastpeaks.com
Windows Mail

**Windows Mail** er eit program for e-post og nyheitsgrupper, som er inkludert i Windows Vista . Det er etterkomaren til Outlook Express. 

I motsetnad til Outlook Express, er ikkje Windows Mail ein del av Internet Explorer. Difor vil det ikkje bli gjort tilgjengeleg for tidlegare Windows-operativsystem, medan Internet Explorer 7 vart gjort tilgjengeleg for Windows XP. 

Windows Mail er blitt følgd av Windows Live Mail, som vart bygd av det same teamet som Windows Mail for å erstatte Outlook Express. Windows Live Mail er eit alternativ til Outlook Express for brukarar av Windows XP.

## Skilnad frå Outlook Express
### Nye funksjonar

Windows Mail har berre nokre små, synlege endringar, som Vista-utsjånad og nokre Outlook 2003-funksjonar. Det er likevel større skjulte endringar i programmet.

Windows Mail brukar IPv6 viss det er mogleg for e-postserveren å bruke det. Meldingar lagrast no i enkelte filer i staden for ei enkelt databasefil. Databasen mogleggjer søk i sanntid og betrar stabiliteten til lagra data. Kontoinformasjonen er ikkje lenger lagra i registeret, den er i staden lagra i sjølve e-postkonfigurasjonen, noko som gjer det mogleg å kopiere heile konfigurasjonen og e-posten i eit enkelt steg. Eit phishing-filter har blitt lagt til for å verne brukarar frå sider som har blitt identifisert som vondsinna. 
Dessutan har det ei ferdig tillaga lenkje til *Microsoft Nyhetsgrupper*. 

### Fjerna funksjonar
Ein kan ikkje lenger som i Outlook Express ha fleire e-postkontoar i same program. I staden må ein opprette ein ny brukarkonto på datamaskina for kvar e-postkonto. 
 
HTTP-klientar er ikkje lenger støtta av Windows Mail. Windows Live Mail vil difor vere eit betre val om ein treng denne funksjonen.

## Bakgrunnsstoff
* Hjelp med Windows Mail

## Kjelder
Cliff Richard

Sir **Cliff Richard** (), fødd **Harry Rodger Webb**, er ein engelsk låtskrivar, songar, skodespelar og entreprenør.

Med gruppa hans The Shadows regjerte Richard den britiske popmusikken seint på 1950- og tidleg på 1960-talet, før og i løpet av dei første åra The Beatles kom inn på hitlistene. Etter han vart kristen endra musikken og imaget hans seg meir mot pop enn rock. Han klart aldri å slå skikkeleg igjennom i USA, trass i at fleire av singlane hans gjekk inn på listene der.

I løpet av seks tiår har Cliff Richard hatt mange singlar inne på listene, og er i lag med Elvis Presley den einaste artisten som har gått inn på singellista i Storbritannia i alle tiår frå 1950-åra til 2000-åra. Han er den einaste songaren som har hatt singlar på toppen av lista i alle tiår frå 1950- til 1990-åra. Richard har hatt meir enn 130 singlar, album og EPar inne på Topp 20 i Storbritannia, meir enn nokon annan. Han har selt meir enn 260 millionar plater.

Den musikalske karrieren til Richard starta i 1958 med platekontrakt hos EMI. Den første hitten hans var songen «Move It». Han deltok i Melodi Grand Prix to gonger, i 1968 med «Congratulations» og 1973 med «Power To All Our Friends». Han vann aldri, men «Congratulations» vart ein stor hit som framleis er mykje spelt.

I 1973 spelte Richard hovudrolla i «komihumormusikalen» *[[Kofferten]]*, eit samarbeid mellom Sveriges Radio, BBC, YLE og NRK. I 1976 fekk han det endelege gjennombrotet i USA med songen «Devil Woman». Tre år seinare toppa han lister i fleire land igjen med songen «We Don't Talk Anymore», som vart ein av dei største songane hans. Utover 80-talet hadde han fleire hittar. Han fekk ein grammy for beste pop-plate i Storbritannia i 1988, og året etter selde han ut Wembly-arenaen to gonger i eit gigantisk jubileumsshow. I 1999 fekk han sin siste listetopp med «The Millennium Prayer».

## Eit utval kjende songar
Nokre av dei mest kjende songane til Cliff Richard er: 
* «Move It» (1959)
* «Living Doll» (1959)
* «The Young Ones» (1962)
* «Do You Want to Dance» (1962)
* «Lucky Lips» (1963)
* «Summer Holiday» (1963)
* «I Could Easily Fall» (1964)
* «Congratulations» (1968)
* «Good Times, Better Times» (1969)
* «Power To All Our Friends» (1973)
* «Miss You Nights» (1975)
* «Devil Woman» (1976)
* «We Don't Talk Anymore» (1979)
* «Dreamin'» (1980)
* «Wired For Sound» (1981)
* «Baby You're Dynamite» (1983)
* «Some People» (1987)
* «Mistletoe And Wine» (1988)
* «Stronger Than That» (1989)
* «From a Distance» (1990)
* «Saviours Day» (1990)
* «Peace In Our Time» (1993)
* «The Millennium Prayer» (1999)
* «Let Me Be the One» (2002)

## Bakgrunnsstoff
* Offisiell nettside 

## Kjelder

* *Denne artikkelen bygger på «[[:en:Cliff Richard|Cliff Richard]]» frå , og «[[:nb:|Cliff Richard]]» frå  den 31. mars 2009.* 
** * oppgav desse kjeldene:*
Move It

«**Move It**» er ein song av Cliff Richard and the Drifters (det britiske bandet som vart The Shadows). Opphavleg var songen meint som ei B-side til «Schoolboy Crush», og vart gjeven ut som debutsingelen til Richard den 29. august 1958. Singelen vart ein hit i Storbritannia og er ein av dei første autentiske rock and roll-songane som er skriven utanfor USA.

«Schoolboy Crush» vart skriven av Aaron Schroeder og Sharon Gilbert, og hadde alt vore spelt i Amerika av Bobby Helms. Cliff Richard and the Drifters spelte inn si eiga utgåve som var meint som A-side på debutsingelen deira. Produsenten Jack Good høyrte så «Move It», og insisterte på at Richard måtte opptre på TV-showet hans, *[[Oh Boy!]]*, der han skulle få synge «Move It». Den planlagde singelen vart snudd og klatra til andreplass på listene. Cliff Richard starta med det karrieren som skulle gje han britiske hittar i seks tiår på rad.

Songen er skildra av Allmusic som «Presley-liknande» og av Richard sjølv som «min einaste eineståande rock 'n' roll-klassikar». «Move It» vart skriven på ein dobbeltdekkarbuss i London på veg til øving i heimen til Richard av Drifters-gitarist Ian «Sammy» Samwell. Eit andre vers vart skriven av Samwell for Hank Marvin-albumet *Hank plays Cliff* i 1995, med Cliff Richard på vokal. 

## Medverkande
Cliff Richard and the Drifters:
* Cliff Richard – vokal
* Ian Samwell – rytmegitar
* Terry Smart – trommer

Studiomusikarar:
* Ernie Shear – sologitar
* Frank Clarke – bass
* Mike Sammes Singers – korvokal på «Schoolboy Crush»

## Andre versjonar
Suzi Quatro spelte «Move It» på albumet *[[Quatro]]* frå 1974, medan Alvin Stardust gav han ut på singel året etter. 

## Kjelder

* *Denne artikkelen bygger på «[[:en:Move It|Move It]]» frå , den 31. mars 2009.* 
*** oppgav desse kjeldene:*
Nodar

**San Mamede de Nodar** er ein parroquia (verdsleg sokn) som ligg i kommunen Friol i Galicia. Ifølge data fra Instituto Galego de Estatística i 2007 var det 249 personar (120 kvinner og 129 menn) i 26 landsbyar, som betyr ein nedgang med året 2004, deretter hadde 253 personar.
Living Doll

«**Living Doll**» er ein popsong av Cliff Richard og the Shadows (då heitande *The Drifters*). 

Songen er skriven av Lionel Bart og vart spelt inn i 1959 av Cliff Richard og the Drifters med Norrie Paramor som produsent. Han gjekk til topps i Storbritannia og Noreg. I Noreg låg han 23 veker på Topp 10, 10 av dei på førsteplassen. Songen vann ein Ivor Novello Award for beste song. SOngen var den første singelen til Richard som nådde gjekk inn på den amerikanske singellista, der han nådde 30. plass. Songen vart nytta i filmen *[[Serious Charge]]*.

Artistar som spelar på songen er Cliff Richard (vokal), Hank Marvin (gitar), Bruce Welch (gitar), Jet Harris (bass) og Tony Meehan (trommer).

27 år seinare, i 1986 spelte The Young Ones inn ein komisk versjon av «Living Doll» i lag med Cliff Richard for veldedigheitsorganisasjonen Comic Relief. Denne utgåva toppa den britiske singel lista i tre veker frå mars 1986. Shadows-gitarist Hank Marvin kom i saman med Richard på denne innspelinga for første gong sidan 1975.

## Kjelder

* *Denne artikkelen bygger på «[[:en:Living Doll (song)|Living Doll (song)]]» frå , den 31. mars 2009.*
Travellin' Light

**«Travellin' Light»** er ein song av Cliff Richard og The Shadows. Songen vart gjeven ut som singel i oktober 1959, og som føregangaren «Living Doll» gjekk han heilt til topps på singellistene i Europa. I Noreg låg songen tre veker på førsteplassen, og totalt 15 veker inne på Topp 10.

Songen er skriven av Sid Tepper og Roy C. Bennet, og vart spelt inn i London 25. juli 1959.
Bruvik kyrkje

**Bruvik kyrkje** står i Bruvik søraust på øya Osterøy i Osterøy kommune i Vestland fylke, og er ei langkyrkje bygd i tre i 1867. 
Kyrkja vart ført opp etter Frederik Hannibal Stockfleth sine teikningar til Fusa kyrkje. 
Byggmeister Ole Vangberg gjorde ymse endringar og tilpassingar av teikningane for kyrkjebygget i Bruvik.

Det har vore kyrkje i Bruvik sidan mellomalderen. Det tidlegaste ein finn Bruvik sokn nemnd i kjeldene er frå 1340. Bruvik-kyrkja er òg nemnd i Bergen kalvskinn frå kring 1350. Mellomalderkyrkja var truleg ei stavkyrkje. Ho vart avløyst av ei lafta kyrkje tidleg på 1600-talet. 
Denne stod til 1866 då ho vart riven.

Bruvik kyrkje er soknekyrkje i Bruvik sokn i Åsane prosti. Bruvik høyrde fram til 1869 til Haus prestegjeld. Då vart Bruvik saman med Stamnes sokn skilde ut som Bruvik prestegjeld.
Fram til utfasinga av prestegjeld frå 2004 tilhøyrde kyrkja Osterøy prestegjeld.

## Kjelder
*Bruvik kirke frå Norges Kirker/ NIKU og KA

## Fotnotar

## Bakgrunnsstoff
* Om Bruvik sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Osterøy kommune på nettstaden disnorge.no
* 
*
Please Don't Tease

«**Please Don't Tease**» er ein song av Cliff Richard og The Shadows frå 1960..

Songen kom ut på singel 24. juni og gjekk til topps singellistene i Europa, mellom anna i Storbritannia og Noreg, der han låg tre veker på førsteplassen og 13 veker på Topp 10. 

Songen vart skriven av Bruce Welch og Peter Chester. 

## Kjelder

* *Denne artikkelen bygger på «[[:en:|en:]]» frå , den 31. mars 2009.* 
*** oppgav desse kjeldene:*
When the Girl In Your Arms is the Girl In Your Heart

«**When the Girl In Your Arms is the Girl In Your Heart**» er ein song av Cliff Richard. Han er støtta musikalsk av the Norrie Paramor Orchestra med the Mike Sammes Singers på korvokal. På B-sida var «Got a Funny Feeling», som han spelte i lag med the Shadows.

Songen kom seinare ut på *[[albumet The Young Ones|The Young Ones]]*.

I Storbritannia gjekk songen til tredjeplassen, medan han toppa VG-listai Noreg i 8 veker i strekk. Til saman låg han 12 veker inne på Topp 10. 

## Kjelder

* *Denne artikkelen bygger på «[[:en:When the Girl In Your Arms is the Girl In Your Heart|When the Girl In Your Arms is the Girl In Your Heart]]» frå , den 31. mars 2009.*
Summer Holiday

«**Summer Holiday**» er ein song av Cliff Richard og The Shadows. Han vart gjeven ut som singel i februar i 1963 med «Dancing Shoes» som B-side. Han var òg på albumet Summer Holliday. 

Singelen gjekk til topps fleire stader i Europa, mellom anna i Storbritannia og i Noreg. I Noreg låg han sju veker på toppen av VG-lista, og totalt 21 veker på Topp 10. 

## Bakgrunnsstoff
* Informasjon om songen

## Kjelder

* *Denne artikkelen bygger på «[[:en:Summer Holiday (song)|Summer Holiday (song)]]» frå , den 31. mars 2009.*
Lucky Lips

«**Lucky Lips**» er ein song skriven av Jerry Leiber og Mike Stoller og opphavleg spelt inn av Ruth Brown i 1957 og i 1963 av Cliff Richard. Den tyskspråklege utgåva til Richard, «Rote Lippen soll man küssen» (tekst av Hans Bradtke) gjekk til topps i Vest-Tyskland.

Richard si engelske utgåve gjekk til fjerdeplass i Storbritannia, men førsteplassen i Belgia, Vest-Tyskland, Hong Kong, India, Israel, Nederland, Noreg, Sør-Afrika, Sverige og Sveits. 

## Andre versjonar
Med tekst på svensk som «Slit och släng», fekk Siw Malmkvist ein hit med songen i 1966-1967, og nådde andreplassen i Sverige. 

## Kjelder

* *Denne artikkelen bygger på «[[:en:Lucky Lips|Lucky Lips]]» frå , den 31. mars 2009.*
Don't Talk to Him

**«Don't Talk to Him»** er ein song av Cliff Richard og The Shadows frå 1963. Songen vart gjeven ut på singel i 1963. 

Songen gjekk til topps på VG-lista i desember 1963, og låg der i tre veker.
Congratulations

**«Congratulations»** er ein song skriven av Bill Martin og Phil Coulter som Storbritannia sitt bidrag til Eurovision Song Contest 1968. Songen vart framført av Cliff Richard. 

Phil Coulter skreiv opphavleg songen «I Think I Love You», men var usikker på teksten, og fekk med seg Bill Martin (dei skreiv òg «Puppet on a String» i lag), som endra han til «Congratulations». Songen vart raskt populær i Storbritannia og gjekk til topps på singellista. Songen var storfavoritt til å finne heile konkurransen, så stor faktisk at den britiske pressa spurte spørsmålet: «Kven vil kome på andreplass etter 'Congratulations'?»

Under avstemminga var «Congratulations» i leiinga fram til Tyskland gav Spania seks poeng i neste siste stemme, og dei gjekk forbi Storbritannia.Han hamna bak Spania og «La La La» med berre eitt poeng, men vart ein stor hit i heile Europa. 

Songen er framleis populær i dag. George Harrison-songen «It's Johnny's Birthday» frå *[[All Things Must Pass]]* er basert på denne songen.

## Kjelder

**Denne artikkelen bygger på «[[:en:Congratulations (song)|Congratulations (song)]]» frå ,  den 31. mars 2009.* 
*** oppgav desse kjeldene:*
Gjerstad kyrkje på Osterøy

**Gjerstad kyrkje** står på Gjerstad i Osterøy kommune i Vestland fylke, og er ei langkyrkje bygd i tre i 1870. 

Byggmeister for kyrkja var Ole Vangberg. Han baserte teikningane på grannekyrkja Bruvik kyrkje som han òg hadde vore byggmeister for. Teikningane til Bruvik kyrkje var i sin tur baserte på dei laga av Frederik Hannibal Stockfleth til Fusa kyrkje.

Det har vore kyrkje på Gjerstad sidan mellomalderen. Det tidlegaste ein finn Gjerstad-kyrkja nemnd i kjeldne er 1329. Mellomalderkyrkja var truleg ei stavkyrkje som vart avløyst av ei lafta kyrkje i 1622. 1600-talskyrkja stod til den noverande kyrkja skulle byggjast. 

Gjerstad kyrkje er soknekyrkje i Gjerstad sokn i Åsane prosti. Soknet har tidlegare høyrd til Haus prestegjeld og fram til utfasinga av prestegjeld frå 2004 Osterøy prestegjeld.

## Kjelder
* Gjerstad kirke frå Norges Kirker/NIKU og KA

## Fotnotar

## Bakgrunnsstoff
* Om Gjerstad sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Osterøy kommune på nettstaden disnorge.no
* 
*
We Don't Talk Anymore

«**We Don't Talk Anymore**» er ein song av Cliff Richard frå 1979. Songen vart gjeven ut som singel i august dette året og var produsert av The Shadows-gitarist Bruce Welch og skriven av Alan Tarney. Han var den tiande førsteplassen Richard hadde i Storbritannia og den første sidan «Congratulations». 

Singelen vart den største hitten hans i verda og nådde førsteplassen i mange land og sjuande plassen i USA. I Noreg låg songen heile 26 veker inne på Topp 10, og 11 av desse på førsteplassen. 

Musikkvideoen til songen var den sjette som vart vist på MTV på lanseringsdagen 1. august 1981.

## Kjelder

* *Denne artikkelen bygger på «[[:en:We Don't Talk Anymore|We Don't Talk Anymore]]» frå , den 31. mars 2009.*
Lilo og Stitch 2

***Lilo og Stitch 2*** (engelsk ***Lilo & Stitch 2: Stitch Has a Glitch***) er ein amerikansk teiknefilm frå 2005. Filmen vart produsert av The Walt Disney Company og er oppfølgjaren til *[[Lilo & Stitch]]* frå 2002. Han blei gjeven ut direkte på video.

Lilo og Stitch har no blitt gode venner, men så skjer det noko med Stitch. Vesenet byrjar å øydelegge ting igjen. Dette skuldast at under skapinga av Stitch blei skaparen Jumba avbroten då han skulle la molekyla hans. Lilo er for oppteken av å vinna ei hulatevling til å oppfatta kva som er gale med Stitch. Først då tevlinga er i gang og Stitch har bestemt seg for å forlata jorda forstår Lilo at det er viktigare å hjelpa venen sin enn å vinna.

I mellomtida har Jumba strevt med å laga eit ladekammer av ulikt hushaldningsutstyr. Etter at Stitch krasjar med romfartøyet sitt i fjella på Hawaii. Lilo reddar han og plasserer han i ladekammeret. Det ser ut til at ho har vore for seint ute, for Stitch døyr. Men kjærleiken til Lilo og alle dei andre rundt han vekkjer vesenet til live igjen. Dei dreg tilbake til hulatevlinga og framfører dansen dei har laga saman.

## Kjelder
* Lilo & Stitch 2: Stitch Has a Glitch (2005) ved amazon.com
* Lilo & Stitch 2: Stitch Has a Glitch ved *The Disney Wiki*

* *Denne artikkelen bygger på «[[:en:Lilo &amp; Stitch 2: Stitch Has a Glitch|Lilo &amp; Stitch 2: Stitch Has a Glitch]]» frå , den 28. august 2011.*
Haus kyrkje

**Haus kyrkje** står på Haus i Osterøy kommune i Vestland fylke, og er ei langkyrkje bygd i tre i 1874. 
Kyrkja er teikna av Ole Vangberg, medan Askild Aase og Mikjel Svenheim var byggmeistrar.

Det har vore kyrkje på staden sidan mellomalderen. 
Haus-kyrkja er nemnd i Bergen kalvskinn frå kring 1350.
Dette var truleg ei stavkyrkje som vart avløyst av ei lafta kyrkje i 1613. 
Denne andre kyrkja hadde truleg liknande utforming som Hamre kyrkje, og stod til etter at den noverande kyrkja var ferdig.

Haus kyrkje er soknekyrkje i Haus sokn i Åsane prosti. Fram til utfasinga av prestegjeld frå 2004 tilhøyrde kyrkja Osterøy prestegjeld.

## Kjelder
* Haus kirke frå Norges Kirker/NIKU og KA

## Fotnotar

## Bakgrunnsstoff
* Om Haus sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Statens Kartverk
* Register over kyrkjebøker frå Hordaland på mikrofilm frå dei gamle nettsidene til Arkivverket
* Skanna kyrkjebøker frå Hordaland på nettstaden til Arkivverket
* Oversyn over gravminne i Osterøy kommune på nettstaden slektogdata.no
* 
*
Aron

:*Sjå òg [[øvstepresten Aron]]*

**Aron** er eit mannsnamn av jødisk opphav med uviss tyding. Det blir også skrive **Aaron**. Aron har namnedag i Noreg den 1. april.

## Tyding

Det hebraiske Ahărōn (אהרן) har ukjend tyding. Tolkingar seier det tyder 'martyrberar', 'opphøgd', 'høgt fjell' eller 'styrkefjell'. Det kan òg stamma frå gammalegyptisk *aha rw*, 'krigar-løve'.

## Bruk
Namnet er kjent i Noreg frå om lag 1340. 

I 2009 var det 799 menn som heitte Aron i Noreg. Bruken av namnet har vore i kraftig vekst i 2000-åra.

## Namneberarar
* Øvstepresten Aron, den eldre broren til Moses ifølge Bibelen
* Aaron Isaac eller Aron Isak (1730–1816), tysk-svensk kjøpmann, grunnleggjar av det jødiske trussamfunnet i Stockholm
* Aaron Burr (1756–1836), amerikansk revolusjonshelt og visepresident
* Áron Gábor (1814–1849), ungarsk offiser og nasjonalhelt
* Aaron Aaronsohn (1876–1919), rumensk-israelsk agronom, botanikar og sionist
* Aaron Copland (1900–1990), amerikansk komponist.
* Aron Gurwitsch (1901–1973) litauisk-amerikansk filosof
* Aaron Beck (f. 1921), amerikansk psykiater, utvikla kognitiv terapi
* Aaron Spelling (1923–2006), amerikansk film- og fjernsynsprodusent
* Elvis Aaron Presley (1935–1977), amerikansk songar
* Aaron Eckhart (f. 1968), amerikansk skodespelar
* Aaron Stanford (f. 1976), amerikansk skodespelar
* Aaron Carter (f. 1987), amerikansk songar
* Aaron Lennon (f. 1987), engelsk fotballspelar
* Aron Gunnarsson (f. 1989), islandsk fotballspelar

## Fotnotar

## Kjelder

* *Denne artikkelen bygger på «[[:nb:Aron (navn)|Aron (navn)]]» frå , den 1. april 2009.* 
* Spørjekassa om namn
Arvid

**Arvid** er eit mannsnamn som kjem frå norrønt *Arnviðr*, sett saman av *orn*, 'ørn', og *viðr*, 'skog'. Arve og Arnvid er nærskylde namn.

Arvid har namnedag den 1. april.

Namnet var mest brukt som døypenamn i Noreg på 1920- og 1930-talet. I 2009 var det 6&nbsp;579 norske menn som heitte Arvid.

## Namneberarar
* Arvid Genetz (1848–1915), finsk språkforskar og politikar
* Arvid Sveli (f. 1920), norsk forfattar 
* Arvid Andreassen, vitseteiknar med signaturen «Arvid»
* Arvid Hanssen (1932-98), norsk forfattar
* Arvid Møller (1939-), journalist og forfattar

## Kjelder

* *Denne artikkelen bygger på «[[:nb:Arvid|Arvid]]» frå , den 1. april 2009.*
Arve

:*Sjå òg [[elva Arve]]*
**Arve** er ei avleiing av mannsnamnet Arvid, som kjem frå norrønt *Arnviðr*. Dette namnet er opphavleg sett saman av *orn*, 'ørn', og *viðr*, 'skog'. 

Arve har namnedag den 1. april.

Namnet var ein god del brukt i Noreg på førstedelen av 1900-talet, med størst bruk på 1950- og 1960-talet. Deretter har bruken gått ned. I 2009 var det 4&nbsp;719 norske menn som heitte Arve.

## Namneberarar
* Arve Opsahl (1921–2007), norsk skodespelar og komikar
* Arve Solstad (f. 1935), norsk pressemann
* Arve Tellefsen (f. 1936), norsk fiolinist
* Arve Bakke (f. 1952), norsk fagforeiningsleiar

## Kjelder

* *Denne artikkelen bygger på «[[:nb:Arve|Arve]]» frå , den 1. april 2009.*
Hamre kyrkje

**Hamre kyrkje** står på Hamre i Osterøy kommune i Vestland fylke, og er ei lafta langkyrkje med stutte krossarmar. 
Kyrkja er frå kring 1600, men ho er ikkje sikkert datert. 
Tidlegare har kyrkja vore datert til perioden 1620&ndash;1640, men ei innskrift på den gamle kyrkjedøra fortel at kyrkja er frå 1585. 
I ei anna, no dels forsvunnen, innskrift over korbogen vert det fortald at kyrkja vart vølt og forbetra i 1649. 
Det kan peike mot at kyrkja då alt hadde ein viss alder. 

Det har vore kyrkje på Hamre sidan mellomalderen, og Hamre kan ha vore den fyrste kyrkjestaden i Nordhordland. 
I 1024 vart det vedteke på Mostratinget at Hamre skulle vere staden der hovudkyrkja i Nordhordland skulle stå. 
Ein veit ikkje om det då allereie var ei kyrkje der eller om ho vart bygd etter vedtaket. 
Det er truleg at den fyrste kyrkja var ei lita stolpekyrkje. 
Altaret i dagens kyrkje kan ha stått på same plassen heilt sidan den fyrste kristne tida. 
Denne kyrkja skal ha vorte avløyst av ei større kyrkje i 1170. 
Ho stod til dagens kyrkje vart bygd. 
I kyrkja er det teke vare på nokre bygningsdelar som er frå den førre kyrkja. 
Desse tyder på at det var ei stavkyrkje.

Hamre kyrkje er soknekyrkje i Hamre sokn i Åsane prosti. Fram til utfasinga av prestegjeld frå 2004 tilhøyrde kyrkja Osterøy prestegjeld.
Hamre var tidlegare eige prestegjeld og kyrkja var i mellomalderen fjerdingskyrkje for heile Nordhordland. 

## Kjelder
*Hamre kirke frå Norges Kirker/ NIKU og KA

## Fotnotar

## Bakgrunnsstoff
* Om Hamre sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Om Hamre kyrkje på nettstaden til Den norske kyrkja 
* Skanna kyrkjebøker frå Hordaland på nettstaden til Arkivverket
* Oversyn over gravminne i Osterøy kommune på nettstaden disnorge.no
* 
*
Apache av The Shadows

«**Apache**» er ein instrumental skriven av Jerry Lordan. Han vart først spelt inn av den britiske gruppa The Shadows i juni 1960 og kom ut på singel månaden etter. Songen toppa den britiske singellista i fem veker. I mars 2005 vart songen plassert på 96. plass i lista til musikkmagasinet Q over dei 100 beste gitarsongane gjennom tidene. 

I Nord-Amerika er originalutgåva til The Shadows stort sett ukjend, og songen er knytt til Jørgen Ingmann, ein jazzgitarist frå Danmark. I 1961 spelte Ingmann ei utgåve av songen som «Jørgen Ingmann and His Guitar», som klatra heilt til andre plass på Billboard Hot 100 i USA og til førsteplassen i Canada. 

I 1973 gav the Incredible Bongo Band ut ei utgåve av songen som har fått særs stor innverknad på hip-hop og andre musikksjangrar. Sjølv om denne utgåva ikkje vart ein hit då han kom ut, har dei lange instrumentale partia med berre perkusjon vorte sampla om att og om att i hip-hop, rap og dance-songar frå 1980-åra og framover. 

## Originalutgåva
Jerry Lordan kom opp med melodien i songen, og han var inspirert av den amerikanske westernfilmen Apache frå 1954 då han skreiv songen. 

Den aller første innspelinga av gjort av den britiske gitaristen Bert Weedon tidleg i 1960. Denne utgåva kom først ut etter The Shadows hadde spelt inn si utgåve. I midten av 1960 var The Shadows på turne med Lordan, og bandet oppdaga «Apache» då Lordan spelte han på ein ukelele.

Innspelinga vart gjort i Abbey Road Studio i London. Songar og gitarist Joe Brown hadde kjøpt eit italiensk ekkorom for gitar. Han likte det ikkje og gav det til Hank Marvin. Marvin utvikla ein ny lyd med effekten der han nytta kraftig vibrato med tremoloarmen på hans Fender Stratocaster. Bruce Welch lånte ein akustisk Gibson J200 frå Cliff Richard. Denne stilen, medn kraftig bass av Jet Harris, skapte ein heilt ny stil. Perkusjon var av Tony Meehan (trommer) og Cliff Richard, som spelte ei kinesisk trommer i starten og slutten. 

Plateprodusent Norrie Paramor ønskte heller baksida som A-side, ein instrumental av «The Quartermaster's Stores», men endra meining etter at dottera hans heller likte «Apache». Songen er trekt fram som inspirasjonskjelde for ein heil generasjon av gitaristar som kom etter og er ein av dei viktigaste britiske rockesongane i tida før The Beatles.

## Incredible Bongo Band (1973)
«Apache» har vorte trekt fram av Afrika Bambaataa som ein av dei tidlegaste spora av hip-hop. Utgåva han omtalte var innspelinga til Michael Viner og bandet hans Incredible Bongo Band. Dei la på ei bongotromme i introduksjonen og meir perkusjon. Utgåva vart ikkje ein hitt då han kom ut,m en mange rapparar og hip-hop-artistar sampla songen, mellom andre Sugarhill Gang, L.L. Cool J, The Roots og Nas. I tillegg har samplingar frå denne utgåva vorte nytta med forskjellige tempo av technoartistar som Future Sound of London og Moby, samt drum and bass-artistane J. Majik og Goldie.

## Kjelder

* *Denne artikkelen bygger på «[[:en:Apache (The Shadows song)|Apache (The Shadows song)]]» frå , den 1. april 2009.* 
*** oppgav desse kjeldene:*


## Bakgrunnsstoff
* soul-sides.com: All Roads Lead to Apache
Surfemusikk

**Surfemusikk** eller berre **surf** er ein sjanger innan popmusikk som er knytt til surfekulturen, særleg Orange County og andre område sør i California.

Sjangeren er delt inn i to store undersjangrar: 
* Surfpop, som inkluderer både surfeballadar og dansemusikk med vokal. Dette vert stundom kalla «strandmusikk», eller *«beach music»* og var òg populær utanfor surfemiljøet. The Beach Boys var ein av dei store artistane innan denne sjangerne. 
* Surfrock, som generelt er instrumental med elektrisk gitar eller saksfon som spelar hovudmelodien. Kjende artistar innan denne sjangeren var The Trashmen, The Chantays og The Surfaris. Denne meir rock-aktige delen av surfemusikken inspirerte den tidlege garagerocken.

Mange kjende surfeband har laga songar innanfor begge sjangrar, både instrumentalar og meir poporienterte surfesongar, så surfemusikk vert generelt rekna som ein enkelt sjanger, trass i store musikalske variasjonar. 

Ein av grunnleggjarane for surfemusikken var Dick Dale som med sine songar inspirerte dei fleste andre surfebanda innan sjangeren. Han var òg revolusjonerande ved at han blanda inn verdsmusikk i songane sine, og var den første som blanda spanske, arabiske og japanske stilar inn i instrumentale surfesongar. 

## Artistar innan sjangeren

## Kjende songar

* «Baja» - The Astronauts
* «Bombora» - The Atlantics
* «Bullwinkle Part II» - The Centurions
* «Bustin Surfboards» - The Tornadoes
* «Goofy Foot» - The Lively Ones
* «I Get Around» - The Beach Boys
* «K-39» - The Challengers
* «Let's Go Trippin» - Dick Dale and the Del-Tones
* «Miserlou» - Dick Dale and the Del-Tones
* «Penetration» - The Pyramids
* «Pipeline» - The Chantays
* «Point Panic» - The Surfaris
* «Ride the Wild Surf» - Jan and Dean
* «Surf Beat» - Dick Dale and the Del-Tones
* «Surf City» - Jan and Dean
* «Surf Rider» - The Lively Ones
* «Surfer Girl» - The Beach Boys
* «Surfin' Bird» - The Trashmen
* «Surfin' Safari - The Beach Boys
* «Surfin' USA» - The Beach Boys
* «Tube City» - The Trashmen
* «Underwater» - The Frogmen
* «Wipe Out» - The Surfaris

## Kjelder

* *Denne artikkelen bygger på «[[:en:Surf music|Surf music]]» frå , og «[[:sv:|Surfemusikk]]» frå  den 1. april 2009.*
Alexis Korner

**Alexis Korner** (), fødd **Alexis Andrew Nicholas Koerner**, var ein pioner innan blues og ein radio-DJ som stundom har vorte kalla *Grunnleggjaren av britisk blues*. Han hadde ein stor påverknad på det britiske musikkmijøet i 1960-åra og oppretta kontakt mellom fleire engelske bluesmusikarar. Han var den personen som kanskje meir enn andre danna grunnlaget for markante blues- og bluesrock-artistar som The Rolling Stones, Eric Clapton og John Mayall.

Alexis Korner spelte i 1970-åra saman med den danske bluesmusikaren Peter Thorup, som han henta til England. Dei danna bigbandet C.C.S., ei forkorting for The Collective Consciousness Society, som gav ut fleire singlar produsert av Mickie Most, mellom anna ei utgåve av Led Zeppelin sin «Whole Lotta Love», som i fleire år vart nytta som kjenningsmelodi for Top Of The Pops på BBC. Det var i denne perioden Alexis Korner hadde den største kommersielle suksessen sin i England.

## Diskografi
* Ken Colyer's Skiffle Group: *Back to the Delta* (Decca, 1954)

* *Alexis Korner's Breakdown Group Featuring Cyril Davis* (77, 1957)

* *Alexis Korner Skiffle Group: Blues from the Roundhouse Vol. 1* (Tempo, 1957) - EP

* *Alexis Korner's Blues Incorporated: Blues from the Roundhouse Vol. 2* (Tempo, 1958) - EP

* *R&B from the Marquee* (Decca, 1962)

* *Alexis Korner's Blues Incorporated* (Decca, 1963)

* *At the Cavern* (Oriole, 1964)

* *Red Hot From Alex* (Transatlantic, 1964)

* *Sky High* (Spot, 1966)

* *I Wonder Who* (Fontana, 1967)

* *A New Generation of Blues* (Liberty, 1968)

* *Both Sides* (Metronome, 1970) - berre Tyskland

* *Alexis Korner* (Rak, 1971)

* *Bootleg Him* (Rak, 1972)

* *Accidentally Born in New Orleans* (Transatlantic, 1972)

* *Live On Tour in Germany* (Brain, 1973) - berre Tyskland

* *Alexis Korner* (Polydor, 1974) - berre Tyskland

* *Get Off Of My Cloud* (CBS, 1975)

* *Live in Paris* (1976)

* *Just Easy* (1978)

* *The Party album* (1979)

* *Me* (1980)

* *Juvenile Delinquent* (1984)

* *Testament* (1985)

## Kjelder

* *Denne artikkelen bygger på «[[:en:Alexis Korner|Alexis Korner]]» frå , og «[[:da:|Alexis Korner]]» frå  den 1. april 2009.* 
*** oppgav desse kjeldene:*

## Bakgrunnsstoff

*[ Biografi] på AllMusic
*Biografi på British Music Experience
Agnus Dei

**Agnus Dei** (latin for «Guds lam») er ein hymne som inngår som fast del i den katolske messa, nattverdliturgien i Den norske kyrkja og i liturgien i andre kyrkjesamfunn. Uttrykket er henta frå Døyparen Johannes sin omtale av Jesus som Guds lam, omtalt i *[[Evangeliet etter Johannes]]* 1,29.

Teksten skal ha blitt introdusert i liturgien av pave Sergius I (687&ndash;701). Han vert sungen eller resitert rett før nattverdmåltidet. Melodien kan variere gjennom kyrkjeåret eller gudstenesteforma. 

Hymnen lyder på latin:

:*Agnus Dei, qui tollis peccata mundi, miserere nobis.*
:*Agnus Dei, qui tollis peccata mundi, miserere nobis.*
:*Agnus Dei, qui tollis peccata mundi, dona nobis pacem.*

På norsk lyder han:
:*Du Guds Lam, som bar all verdsens synder, miskunna deg over oss. *
:*Du Guds Lam, som bar all verdsens synder, miskunna deg over oss. *
:*Du Guds Lam, som bar all verdsens synder, gjev oss din fred.*

## Kjelder


* *Denne artikkelen bygger på «[[:nb:Agnus dei|Agnus dei]]» frå , den 1. april 2009.* 


## Bakgrunnsstoff
Sanctus

**Sanctus**, latin for ‘heilag’, er eit liturgisk ledd i den kristne messa, ofte det mest høgtidlege.

Teksten er henta frå lovsongen serafane song til Gud i tempelet i Jerusalem og frå lovsongen folket i Jerusalem hylla Jesus med då han reid inn i byen den fyrste palmesundagen. (Matteusevangeliet 21:9; Markusevangeliet 11.9-10; Johannesevangeliet 12.13).

«Sanctus» er òg namnet på dei små klokkene som blant anna vert bruka ved katolske messer.

## Tekst

Teksten lyder på latin:
:Sanctus, Sanctus, Sanctus,
:Dominus Deus Sabaoth;
:pleni sunt coeli et terra gloria tua.
:Hosanna in excelsis.
:Benedictus, qui venit in nomine Domini.
:Hosanna in excelsis.


I norsk omsetjing lyder han:

:Heilag, heilag, heilag er Herren Sebaot, 
:all jorda er full av hans herlegdom. 
:Hosianna i det høgste. 
:Velsigna vere han som kjem i Herrens namn. 
:Hosianna i det høgste.


Det er skrive mange melodiar til Sanctus. Melodiane kan variere gjennom kyrkjeåret.

## Kjelder


* *Denne artikkelen bygger på «[[:sv:Sanctus|Sanctus]]» frå ,  den 1. april 2009.*
Credo

**Credo** er latin for «Eg trur».

Ordet kan sikte til
* Ei kristen truvedkjenning, oftast Den nikenske truvedkjenninga, men også Den apostoliske truvedkjenninga, som på latin opnar med dette ordet.
* Avleia frå den kristne bruken, kan ordet eit credo bli bruka om ei kvar truvedkjenning.
* *[[Credo studentmagasin]]*, utgjeve av Norges Kristelige Student- og Skoleungdomslag.

## Referansar
Hosanger kyrkje

**Hosanger kyrkje** står i Hosanger i Osterøy kommune i Vestland fylke, og er ei mura langkyrkje frå 1796.

Det har vore kyrkje i Hosanger sidan mellomalderen. Fyrste gongen Hosanger-kyrkja er nemnd i kjeldene er frå 1329. Dette var mest truleg ei stavkyrkje som på eit ukjent tidspunkt vart erstatta av ei lafta kyrkje. Om den andre kyrkja veit ein at ho ein rapport frå 1686 vert omtala som «meget Brøstfeldig» på grunn av dårleg utvendig vedlikehald, noko som tyder på at kyrkja då allereie var relativt gamal. På fyrste joledag 1795 slo lynet ned i kyrkja og ho brann ned. Den nye kyrkja vart reist i mur på same staden året etter.

Kyrkja er soknekyrkje i Hosanger sokn i Åsane prosti. 
Hosanger var tidlegare eige prestegjeld. Fram til utfasinga av prestegjeld frå 2004 tilhøyrde kyrkja Osterøy prestegjeld.

## Kjelder
* Hosanger kirke frå Norges Kirker/ NIKU og KA

## Fotnotar

## Bakgrunnsstoff
* Om Hosanger sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Osterøy kommune på nettstaden disnorge.no
* 
*
Syvde

**Syvde** er ein tidlegare sjølvstendig kommune i Møre og Romsdal fylke, frå 1837 del av Vanylven formannskapsdistrikt. 

1. februar 1918 vart Syvde skild ut som eigen kommune med 1&nbsp;260 innbyggarar. Syvde er også namnet på ei av bygdene i Vanylven kommune. Bygda ligg inst i Syvdsfjorden. Frå Syvdsbotnen går det to dalføre; Nordalen og Sørdalen. Fjorden er ein typisk vestlandsfjord med bratte skråninger og relativt høge fjell.

1. januar 1964 vart Syvde og Vanylven kommunar saman med Rovdestranda frå Rovde kommune slått saman til den nye Vanylven kommune. Syvde hadde ved samanslåinga 1&nbsp;458 innbyggarar.

## Folketalsutvikling
**Folketalsutvikling for gamle Syvde kommune frå 1918 til 1964:**

## Sjå også
* Ordførarar i Syvde

## Kjelder
Aleksandr Ivanov

**Aleksandr Andrejevitsj Ivanov** () var ein russisk  kunstmålar, som først og fremst skapte seg eit namn som historiemålar og som målar av bibelske tema samt landskapsmålar. Han vart fødd i St. Petersburg og døydde same staden.

## Liv og virke
### Yngre år
Oppvaksen i ein kunstnarfamilie fekk han allereie 11 år gammal plass ved St. Petersburgs kunstakademi. Her var han elev med far sin, Andrej Ivanov. Faren var professor i måleri og såg tidleg sonen sitt talent og søkte å fremje det. For teikningane sine mottok Aleksandr allereie under utdanninga to sølvmedaljar.

I 1824 vart Ivanov tildelt ein gullmedalje for biletet *[[Priamos]] byr [[Akilles]] liket av [[Hektor]]* (Приам испрашивает у Ахиллеса труп Гектора). Tre år seinare vart han for verket *[[Josef]] tyder draumen i fengslet* (Иосиф в темнице истолковывает сны царедворцам фараона) enno ein gullmedalje til del.

### Roma
Etter å ha avslutta utdanninga si mottok Ivanov eit stipend som gjorde det mogleg for han å reise utanlands. Han fór då til Roma via Dresden. Den største delen av si levetid skulle han kome til å ha tilhald i Roma. Med han var der slutta han vennskap med landsmannen, forfattaren Nikolaj Gogol. I Roma låg Ivanov under sterk påverknad av nasarenarane. Her var det elles han laga sin versjon av ei greske myte, med sitt måleri *[[Bellerofon]] gjev seg i veg til [[Kimæren]]* (Беллерофонт отправляется в поход против Химеры).

I tida mellom 1837 og 1857 arbeidde han på måleriet som skulle verte hans hovudverk, *[[Kristus]] syner seg for folket* (Явление Христа народу). Kunstverket er halde i ein nyklassisistisk stil. Til grunn for dette måleriet laga han om lag 300 skisser og detaljteikningar, mange av desse vert i seg sjølve rekna for å vere små meisterverk.

### Avslutning
I år 1857 vende Ivanov tilbake til Russland. Han døydde av kolera.

Ivanov sine verk er for størstedelen å sjå i Tretjakovgalleriet og i Russlands Museum.

### Eit utval verk
**Kristus viser seg for [[Maria Magdalena]] etter oppstoda* (Явление воскресшего Христа Марии Магдалине)
**Via Appia ved solnedgang*
**Jenta frå [[Albano]], i døropninga*
**[[Ave Maria]]*
**Vittoria Kaldoni*
**Greiner*

## Kjelder

**Denne artikkelen bygger på «[[:en:Alexander Andreyevich Ivanov|Alexander Andreyevich Ivanov]]» frå  og «[[:de:Alexander Andrejewitsch Iwanow|Alexander Andrejewitsch Iwanow]]» frå , den 1. april 2009.*  


## Bakgrunnsstoff

*Nettstad med bilete av Ivanov
Dalsfjord

**Dalsfjord** er ein tidlegare sjølvstendig kommune i Møre og Romsdal, opphavleg ein del av Volda kommune. Geografisk er Dalsfjorden ein arm av Voldsfjorden. 

Dalsfjord blei frådelt frå Volda som eigen kommune 1. juli 1924. Kommunen hadde ved etableringa 960 innbyggarar.

1. januar 1964 blei Dalsfjord igjen slått saman med Volda til den nye Volda kommune. Dalsfjord sitt innbyggartal hadde på dette tidspunktet auka til 1151.

På austsida av fjorden har ein i retning innover: Kornberg, Nautvik og Dale.
Inst i fjorden ligg Steinsvik.
På vestsida av fjorden i retning utover har ein: Åmelfot, Inselset, Aksnes, Løvik, Holen, Lisjemyra, Dravlaus, Lauvstad og Velsvik. 

## Folketalsutvikling
**Folketalsutvikling for gamle Dalsfjord kommune frå 1924 til 1964:**

## Sjå også
* Dalsfjorden på Sunnmøre
* Ordførarar i Dalsfjord

## Kjelder
Sivert

:*Sjå òg måleininga [[sievert]]*
**Sivert** er eit mannsnamn som oppstod som ei frisisk form av *Siegward*. Dette namnet har opphav i dei gammalhøgtyske orda *sigu*, 'siger', og *wart*, 'vakt'. Sigvard er den skandinaviske forma av dette namnet.

Sivert har namnedag i Noreg den 2. april og Sievert har namnedag i Sverige den 25. februar.

Andre stavemåtar av namnet er Sievert, Siewert, Siwert og Syvert. Moglege variantar er
dansk Sivart, færøysk Sívar, norsk og svensk Siver, svensk Sifuert, Sivar og Sivard, og tysk Sibert, Siefert og Syfert.

## Bruk
Sivert var eit utbreidd namn på norske gutebarn på 1700-talet og byrjinga av 1800-talet.
I 2009 var det 2&nbsp;193 norske menn som heitte Sivert.

## Namneberarar
* Sivert Aarflot (1759–1817), norsk folkeopplysningsmann
* Sivert Pålsson Bratberg (1780-1816), Eidsvollsmann
* Sivert Fergstad (1813-1885), norsk prest og stortingsmann
* Sivert Strøm (1819-1902), norsk jurist og stortingsmann
* Sivert Nielsen (1823-1904), norsk stortingsmann
* Sivert Aasen (1858-1928), norsk prest og stortingsmann
* Sivert Donali (f. 1931), norsk bilethoggar
* Sivert Høyem (f. 1976), norsk vokalist frå Madrugada

### Etternamn
* Rolf Sievert (1896–1966), svensk fysikar, opphavet til eininga sievert

## Kjelder

* *Denne artikkelen bygger på «[[:nb:Sivert|Sivert]]» frå , den 1. april 2009.*
Sigvard

**Sigvard** og **Sigvart** er svenske og norske former for *Siegward*, forma av gammalhøgtysk *sigu*, 'siger', og *wart*, 'vakt'. Sigurd og Sivert er nærskylde namn.
 
Sigvard har namnedag i Noreg den 2. april.

Bruken av Sigvart har gått ned frå over 0,3 % i 1880 til nesten ingen på 1970-talet fram til 1980. Etter den tida har bruken vokse litt.
I 2009 var det 242 menn som heitte Sigvart og 102 som heitte Sigvard i Noreg.

## Namneberarar
* Sigvard Sivertsen (1881-1963), norsk olympisk meister
* Sigvart Johansen (1881-?), norsk skyttar 
* Sigvard Engeset (1885-1974), norsk forkynnar og salmediktar
* Prins Sigvard av Sverige (1907-2002) 
* Sigvard Eklund (1911-2000), svensk diplomat
* Sigvard Ericsson (f. 1930), svensk skøyteløpar
* Sigvart Østrem (f. 1942), norsk mediamann
* Sigvart Dagsland (f. 1963), norsk musikar
Sjakk-vedunderbarn

**Sjakk-vedunderbarn** er barn som spelar sjakk så bra at dei er i stand til å slå meisterspelarar og også stormeistrar i sjakk, ofte i svært ung alder. Sjakk er ein av dei få sportsgreinene der barn kan konkurrere med vaksne på same vilkår, det er på såleis eit av dei få områda der det finst verkelege vedunderbarn. Det kan knyte seg store forventningar til sjakk-vedunderbarn, og somme har også blitt verdsmeistrar i sjakk, medan andre ikkje har hatt same framgangen som vaksne.

## Tidlege sjakk-vedunderbarn

Tidlege sjakk-vedunderbarn var Paul Morphy (1837–1884) og José Raúl Capablanca (1888–1942). Begge vann tvikampar mot sterke vaksne motstandarar då dei var 12 år. Samuel Reshevsky (1911–1992) gav simultan-oppvisningar då han var seks år. Morphy var å rekne som uoffisiell verdsmeister rundt 1860 - offisielle verdsmeistrar reknar ein med frå 1886. Capablanca vart verdsmeister, og sjølv om Reshevsky aldri vart verdsmeister, så var han ein av toppspelarane i verda i mange år.

## Liste over yngste stormeistrar

Ein målestokk for sjakk-vedunderbarn er kva alder dei oppnådde tittelen Stormeister i sjakk. Her bør det takast eit visst omsyn til at denne tittelen berre har eksistert sidan 1950; og også at det har blitt noko enklare å oppnå tittelen i dei seinare åra - det har særleg blitt mange fleire høve til å delta i sterke turneringar og dermed kvalifisere seg for tittelen. Det har dermed blitt lettare å klare krava, sjølv om nivået på prestasjonen neppe har blitt vesentleg mindre.

Uansett, det har blitt fleire sterke sjakk-vedunderbarn dei siste åra. Dette kan skuldast teknologisk framgang, der datamaskiner med sjakkprogram gjer det mogleg å lære og trene raskare, og det har også blitt mogleg å spele mot sterke motstandarar på internett.

### Rekordhaldarane
Lista under viser dei spelarane som har halde rekorden som yngste stormeister. Alderen oppgitt i lista er alderen då dei kvalifiserte seg for tittelen. Dette er ikkje den alderen dei offisielt vart Stormeister. Dette fordi Verdssjakkforbundet FIDE berre delar ut denne tittelen på sine offisielle møte, som er berre nokre få gongar i året.
Spelarane er ført opp med nasjonaliteten dei hadde då dei oppnådde tittelen, ikkje deira seinare eller noverande nasjonalitet.

:

Dette er ei liste over dei spelarane som har klart krava til å bli stormeister før dei fylte 15 år:

:

Dette er ei liste over dei yngste kvinnelege stormeistrane i sjakk. (Dette har ikkje noko å gjere med tittelen Kvinne-stormeister i sjakk (WGM), som er langt enklare å klare.)

:

## Bakgrunnsstoff
* Edward Winter, Chess Prodigies (2005, oppdatert i 2006 og 2007)
* Chessbase news about young Grandmasters

## Fotnotar